งานหนัก
กอบศักดิ์ ภูตระกูล งานหนักขึ้นอีกอักโข หลังจากได้รับเลือกด้วยคะแนนเสียงท่วมท้น ให้เป็นคณะกรรมาธิการ (กมธ.) ยกร่างรัฐธรรมนูญ 2558 แทน ทิชา ณ นคร ที่ลาออกไปก่อนหน้านี้
10 มี.ค. 2558

กอบศักดิ์ ภูตระกูล งานหนักขึ้นอีกอักโข หลังจากได้รับเลือกด้วยคะแนนเสียงท่วมท้น ให้เป็นคณะกรรมาธิการ (กมธ.) ยกร่างรัฐธรรมนูญ 2558 แทน ทิชา ณ นคร ที่ลาออกไปก่อนหน้านี้ 
แต่เดิมงานในตำแหน่งผู้ช่วยผู้จัดการใหญ่ ธนาคารกรุงเทพก็แทบไม่ได้กลับบ้าน ต้องทำงานถึง 5 ทุ่ม เที่ยงคืน แทบทุกวัน  
พอได้เป็น สปช. งานก็หนักขึ้นเป็น 2 เท่า ครั้นได้รับเลือกเป็น กมธ.ยกร่างรัฐธรรมนูญ กอบศักดิ์ บอกว่า ต้องทำงาน 500% ทีเดียว 
แต่งานหนักแค่ไหน กอบศักดิ์ก็สู้ไม่ถอย เพราะเจ้านาย ชาติศิริ โสภณพนิช กรรมการผู้จัดการ ธนาคารกรุงเทพ เปิดไฟเขียวเต็มที่ แถมบอกด้วยว่า ช่วงนี้เป็นช่วงปฏิรูปประเทศไทย ถ้าไม่ใช้โอกาสนี้ทำงานอย่างเต็มที่แล้วจะไปทำโอกาสไหน
กอบศักดิ์ เลยสู้ขาดใจ ทำทั้งงานหลวง งานแบงก์ก็ไม่ทิ้ง
จึงไม่ต้องแปลกใจ ถ้าจะเห็นนายแบงก์หนุ่มคนนี้โหมทำงานที่แบงก์กรุงเทพดึกมากกว่าเดิม กว่าจะได้กลับบ้านก็ตอนตี 4 หลายครั้ง
บอกได้คำเดียวว่า อึดจริงๆ